cyanic-selkie/wikianc huggingface dataset:
Մաթոսավանք
Մաթոսավանք, 13-րդ դարի հայկական առաքելական վանքային համալիր Հայաստանի Հանրապետության Տավուշի մարզի Դիլիջան ազգային պարկի տարածքում, Դիլիջան քաղաքից 3.5 կմ արևմուտք` Ջուխտակ վանքի դիմացի լեռնալանջին ։
Ունի պետության կողմից պահպանվող հանրապետական նշանակության հուշարձանի կարգավիճակ (10.3/145) ։
Պատմություն
Վանական համալիրի Սուրբ Աստվածածին եկեղեցին կառուցվել է Զաքարյանների տոհմից Իվանեի որդի Ավագի (այլ աղբյուրներում Սարգիսը) հսկողությամբ, 1247 (ՈՂՋ) թվականին, մոնղոլական զավթիչ զորքերին ենթարկվելու երդումից հետո։ Կոչվել է նաև Պղնձահանք կամ Պղնձահանքի Սուրբ Աստվածածին ։ Գավթի կառուցման հստակ ժամանակն անհայտ է, հավանաբար շինվել է գրատան հետ միասին եկեղեցու կառուցումից հետո ։
Ճարտարապետական նկարագիր
Վանական համալիրը բաղկացած Է միմյանց կից Երեք շինություններից՝ փոքր եկեղեցուց, գավթից և գրատնից, որոնցից յուրաքանչյուրն ունի թաղածածկ առաստաղներ, որոնք հիմնականում պահպանված են։ Եկեղեցու արևմտյան պատերը գտնվում են սյունասրահին կից, իսկ խորանի հարավային պատը միանում է գրապահոցին։
Հուշարձանախմբից հարավ-արևելք տարածվում է Է գերեզմանոցը, որտեղ պահպանվել են անմշակ գերեզմանաքարեր և խաչքարերի պատվանդաններ ։
Սուրբ Աստվածածին եկեղեցի
Պղնձահանքի Սուրբ Աստվածածին փոքրիկ եկեղեցին թաղակապ ծածկով շինություն է՝ կառուցված կոպիտ սրբատաշ քարերերից, որոնք շենքի նեսի մասում ծածկվել են կրաշաղախ սվաղով։ Ունի 6,5x3,5 չափեր։ Միակ մուտքը արևմտյան կողմից է, որի արտաքին մասում, ճակատային կիսակլոր քարին առկա է հիմնադրման փորագրված արձանագրությունը։ Արևմտյան պատի մեջ՝ մուտքի երկու կողմերում տեղադրված են քանդակազարդ խաչքարեր և այլ բեկորներ, որոնք ունեն արձանագրություններ։ Եկեղեցու հյուսիսային պատի տակ դրված է 1251 թվականի արձանագրությամբ մեծ խաչքար ։
Եկեղեցու արձանագրություններում առկա անեծքներից (մասնավորապես, եկեղեցու մուտքի հարավային կողի դրսի մասի արձանագրության վերջին տողերի անեծքը) ենթադրելով, կարելի է աել, որ վանքն ունեցել է քաղկեդոնիկ միաբանություն ։
Գավիթ
Գավիթը գտնվում է եկեղեցու արևմտյան կողմում վերջինին կից։ Թաղածածկ շինություն է, ունի գրեթե քառակուսի հատակագիծ։ Կառուցված է հանքաքարի տարբեր մեծության կիսամշակ քարերով։ Ներսից պատերը սվաղված են եղել կրաշաղախով։ Ներսը լուսավորում է աղոտ՝ գավիթի արևմտյան պատի մեջ բացված մեկ նեղ լուսամուտով։ Գավթի հատակին կան մի քանի տապանաքարեր, որոնց մի մասն անմշակ է, մյուս մասն՝ անարձանագիր ։
Ծանոթագրություններ
Կատեգորիա:Հայկական առաքելական չգործող վանքեր և եկեղեցիներ (Հայաստան) Կատեգորիա:13-րդ դարի հայկական վանքեր և եկեղեցիներ Կատեգորիա:Տավուշի մարզի շենքեր և կառույցներ Կատեգորիա:Հայաստանի վանքեր Կատեգորիա:Տավուշի թեմի վանքեր և եկեղեցիներ
Ստուկյան դպրոց
Ստուկյան դպրոց, հին հունական փիլիսոփայական դպրոց։ Հիմնել է Զենոն Կիտիոնցին (հավաքատեղին էր Աթենքի Ագորայի նկարազարդ սյունասրահը, այստեղից էլ անվանումը)։ Ընդունված է Ստուկյան դպրոցի հետևյալ պարբերացումը՝ Հին Ստոյա (մ․ թ․ ա․ 3—2-րդ դարեր, Զենոն, Կլեանթես, Քրիսիպոս), Միջին Ստոյա (մ․ թ․ ա․ 2-1 դդ․, Պանետիոս, Պոսիդոնիոս) և Ուշ Ստոյա (կամ հռոմեական, Սենեկա, Էպիէկաետոս, Մարկոս Ավրեչիոս)։ Հին և Միջին շրջանից պահպանվել են միայն ստեղծագործությունների պատառիկներ։
Շոն Քոնների
Սըր Թոմաս Շոն Քոնների (Thomas Sean Connery, ), շոտլանդացի կինոդերասան։ ԱՄՆ-ի, Մեծ Բրիտանիայի, Ֆրանսիայի և մի շարք այլ երկրների պետական պարգևների դափնեկիր է։
Հատկապես հայտնի է որպես Ջեյմս Բոնդի մասին պատմող ֆիլմաշարի առաջին դերասան։ Կինոյում խաղացել է գերազանցապես դրական կերպարների։ Նրա հերոսները արագաշարժ, ճարպիկ, ուժեղ ու հնարամիտ անձինք են՝ գաղտնի գործակալներ, լրտեսներ, զինվորականներ, թագավորներ և այլն։
Ծնողներ
Շոն Քոններին ծնվել է 1930 թվականի օգոստոսի 25-ին Շոտլանդիայի Էդինբուրգ քաղաքում։ Հայրը՝ Ջոզեֆ Քոններին, բանվոր էր, իսկ մայրը՝ Էֆեմիի Մակլինը, հավաքարարուհի ։ Նրան պապի անունով կոչեցին Թոմաս։ Քոներիի ընտրած առաջին մասնագիտությունը կաթնագործի մասնագիտությունն էր ։ Դրանից հետո ծառայության է անցել Մեծ Բրիտանիայի Թագավորական ռազմածովային ուժերում, որտեղ նա երկու դաջվածք է արել իր աջ թևին. «Scotland forever» և «Mum and Dad» («Շոտլանդիա ընդմիշտ» և «Մայրիկ և հայրիկ») ։
Անձնական կյանք
Շոն Քոններին ամուսնացել է 2 անգամ։ Առաջին կինը Դայան Սիլենտոն է, ում հետ ամուսնացել է 1962 թվականին։ 1973 թվականին նրանք ամուսնալուծվել են։ Առաջին ամուսնությունից ունի մեկ որդի՝ Ջեյսոն Քոներին (ծնվ. 1963 թվականին), որը նույնպես դարձել է դերասան։ 1997 թվականի հունիսին ծնվել է Շոն Քոններիի թոռը` Դեշիլ Քուին Քոններին` Ջեյսոնի և նրա նախկին կնոջ` ամերիկացի դերասանուհի Միա Սառայի որդին (նրանք ամուսնալուծվել են 2002 թվականին)։
1975 թվականին ամուսնացել է մասնագիտությամբ նկարչուհի Միշելին Ռոքվեբրունի հետ, ում հետ ապրում է մինչ օրս ։ Ընդհանուր երեխաներ չունեն։ Միշելինը մեկ տարով մեծ է ամուսնուց։
Սկսած 2011 թվականից` հայտնի դերասանը շատ քիչ է երևում հասարակության մեջ ։
Սիրած զբաղմունքներ
Շոն Քոններիի հոբբին գոլֆն է, նա ունեցել է սեփական հսկա գոլֆի դաշտ, որը գտնվում է Ֆրանսիայի հարավում ։ 1999 թվականին այն վաճառել է գերմանացի միլիարդատեր Դիտմար Հոպպին ։ Գոլֆից բացի նա նաև ֆուտբոլի մեծ սիրահար է, նրա նախընտրած թիմերն են շոտլանդական «Գլազգո Ռեյնջերսը» և «Սելտիկը» ։ Երիտասարդ ժամանակ զբաղվել է բոդիբիլդինգով։
Մեծ Բրիտանիայի պատերազմի վետերանների կազմակերպությունը Շոն Քոններիին 2003 թվականին` որպես պատվավոր անդամ, իր շարքերն Է ընդունել 1127-րդ համարի տակ ։
Քաղաքական գործունեություն
Քոններին ակտիվ զբաղվում է քաղաքական գործունեությամբ և հանդիսանում է Շոտլանդիայի Ազգային կուսակցության անդամ, և կողմ է երկրի` Անգլիայից ամբողջովին անկախանալու գաղափարին ։ 2014 թվականի մարտին հայտարարել էր, որ կվերադառնա հարազատ երկիր, միայն եթե այն անկախանա ։
Կարիերա
Աշխատանք փնտրելու ճանապարհին Քոններին 1951 թվականին տեղավորվում է աշխատանքի Էդինբուգի թագավորական թատրոնում ։ Նույն թվականին ապագա դերասանը սկսվում է զբաղվել բոդիբիլդինգով ։ Կինոյում սկսել է նկարահանվել սկսած 1950-ականների երկրորդ կեսից՝ սկզբնական շրջանում հեռուստատեսային ֆիլմերում։ Առաջին մեծ դերը կինոյում 1958 թվականին նկարահանված «Ուրիշ ժամանակ, ուրիշ տեղ» ֆիլմն էր։
Շոն Քոններիին հանրահայտ դարձրեց ամբողշ աշխարհում ու մեծ հռչակ բերեց գաղտնի գործակալ 007-ի՝ Ջեյմս Բոնդի մասին պատմող ֆիլմերը, որոնցից առաջինը 1962 թվականին «Բժիշկ Նոու» ֆիլմն էր։ Ընդհանուր թվով նրա մասնակցությամբ բոնդապատումի 7 ֆիլմ է նկարահանվել։ Կինոյի պատմության մեջ 6 դերասան են մարմնավորել Ջեյմս Բոնդին, բայց ամենահաջողվածները թերևս հենց նրա մասնակցությամբ ֆիլմերն են եղել։
Դերասանական աշխատանքից բացի նաև 10 ֆիլմի պրոդյուսեր է։
Առողջական խնդիրներ
1993 թվականին հայտարարություններ տարածվեցին այն մասին, որ Քոններին տառապում է կոկոդի քաղցկեղով (որը տարիներ շարունակ չափազանց շատ ծխելու արդյունք էր) և անցնում է հատուկ բուժում (նրա հայրը, որը ևս չափազանց շատ էր ծխում, մահացել է 1972 թվականին կերակրափողի քաղցկեղից)։ Նույնիսկ տեղեկություններ տարածվեցին, որ նա մահացել է։ Այդ շշուկները փարատելու համար նույն թվականի հոկտեմբեր ամսին նա մասնակցեց «Late Show with David Letterman» ծրագրին ։
2003 թվականին նրան վիրահատել են երկու աչքերի կատարակտը հեռացնելու համար։
2006 թվականի մարտի 12-ին նրա երիկամից հեռացվել է բարորակ ուռուցք։
2009 թվականի հոկտեմբերին ամերիկյան «Wine Spectator» թերթին տված հարցազրույցի ժամանակ նա ասեց, որ սրտի հետ կապված խնդիրներ ունի ։
2013 թվականի օգոստոսին որոշ լրատվամիջոցներ գրեցին, որ նրա լավագույն ընկեր, դերասան սըր Մայքլ Քեյնն ասել է, որ Շոնի մոտ Ալցհայմերի հիվանդության ախտանշաններ կան։ Ըստ Մայքլի խոսքերի` նա նույնիսկ մոռացել է, որ ինքը հայտնի դերասան է, և այդ վիճակով նրան թույլատրված է միայն տեսակցել մոտիկ հարազատների ու ընկերների հետ ։ Շուտով սակայն Մայքլ Քեյնը հերքեց այդ լուրերը, անվանելով դրանք բացարձակ սուտ ։
Մահ
Մահացել է քնած ժամանակ 2020 թվականի հոկտեմբերի 31-ին կյանքի 91-րդ տարում Նասաուի (Բահամյան Կղզիներ) իր տանը սրտի կաթվածի պատճառով ։
Ֆիլմագրություն
Ընդհանուր թվով դերասանը նկարահանվել է մոտ 90 հեռուստատեսային և գեղարվեստական ֆիլմերում։
Առավել նշանավոր ֆիլմերն են.
Ֆիլմեր
Ընդհանուր թվով ստացել է 32 տարբեր կինոմրցանակ, ներկայացված է եղել ևս 15-ի, որոնց թվում.
Ամերիկյան բոլոր ժամանակների ֆիլմերի 100 լավագույն դրական և բացասական հերոսների ցանկում Շոն Քոններիի հերոս Ջեյմս Բոնդը «Բժիշկ Նո» ֆիլմում 3-րդ տեղում է որպես դրական հերոս։
Պետական պարգևներ
Բազմաթիվ պետական պարգևների դափնեկիր է՝ մոտ 15 մրցանակ։ Դրանցից առավել արժեքավորներն են.
Արտաքին հղումներ
Կատեգորիա:Օսկարակիրներ Կատեգորիա:1930 ծնունդներ Կատեգորիա:Օգոստոսի 25 ծնունդներ Կատեգորիա:Հոլիվուդյան դերասաններ Կատեգորիա:Բրիտանացի դերասաններ Կատեգորիա:Շոտլանդացի դերասաններ Կատեգորիա:Ամերիկացի դերասաններ Կատեգորիա:Ամերիկացի ռեժիսորներ Կատեգորիա:BAFTA մրցանակի դափնեկիրներ Կատեգորիա:«Ոսկե գլոբուս» մրցանակի դափնեկիրներ Կատեգորիա:Պրոդյուսերներ Կատեգորիա:Երկրորդ պլանի լավագույն դերասան Օսկարի մրցանակակիրներ
Փոքր Շույա
Փոքր Շույա (Малая Шуя), գետ Ռուսաստանում, հոսում է Շաբալինսկի շրջանում, Կիրովի մարզում։ Գետաբերանը տեղակայված է Մեծ Շույա գետի աջ ափին՝ 22 կմ հեռավորության վրա։ Գետի երկարությունը 11 կմ է։
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
(689) Զիտա
(689) Զիտա (Zita), աստերոիդ աստերոիդների հիմնական գոտում։ Հայտնաբերվել է 1909 թվականի սեպտեմբերի 12-ին Յոհան Պալիսայի կողմից Վիեննայում ։
Միջին հեռավորությունը Արեգակից կազմում է 2,315508 ա. մ., առավելագույնը մոտենում է 1,782 ա. մ. հեռավորության վրա և հեռանում 2,849 ա. մ. ։ Արեգակի շուրջ մեկ ամբողջական պտույտ է կատարում 1286,97 երկրային օրվա ընթացքում, իր ուղեծրով շարժվելով միջինում 0,279727 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,74° անկյուն։
Ըստ Տոլենի սպեկտրալ դասակարգման պատկանում է C դասին ։
Արտաքին հղումներ
Կատեգորիա:Աստերոիդների դաս C Կատեգորիա:1909 թվականին հայտնաբերված աստղագիտական մարմիններ Կատեգորիա:Յոհան Պալիսայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Եգիպտական գրականություն
Եգիպտոսի գրականություն, կազմավորումը կապված է Լիբանանի, Սիրիայի և արաբական, այլ երկրների գրականության հետ՝ մշակութային ընդհանուր հիմքի վրա։ Այն ձևավորվել է կապիտալիստական հարաբերությունների, թուրք, տիրապետության դեմ արաբ ժողովրդի պայքարի ուժեղացման, եվրոպական պետությունների գաղութատիրական քաղաքականության պայմաններում։ Մշակութային կյանքի և գրականության նորացման ․ընթացքը նախապատրաստվել է Մուհամմեդ Ալի փոխարքայի բարենորոգումներով և բուրժուական լուսավորիչներ Շիհար-ադ-դինի (1786 – 1857 թվականներ), Ռիֆաաթ Թախթավիի (1801 – 1873 թվականներ), Ալի Մուբարաքի (1824 – 1893 թվականներ), Աքդալլահ Ֆաբրիի (1834 – 1890 թվականներ) և ուրիշների գործունեությամբ։ Հրապարակախոսությանը զուգընթաց զարգացել է գաղափարապես նրա հետ կապված, բայց ձևով ավանդական պոեզիան [Սամ-ալ-Բա-րուդի (1893 – 1904 թվականներ), Ցաքուբ Սաննու (1839 – 1912 թվականներ), Ադիբ Իսհակ (1856 – 1885 թվականներ) և այլն։ Պատմավեպի ժանրի հիմնադիրներն են Զիրջի Զեյդանը (1861 – 1914 թվականներ) և Ֆարահ Անտունը (1874 – 1922 թվականներ)։ 1919 – 1921 թվականի ազգայինազատագրական շարժման հուժկու վերելքով սկսվում է գրականության պատմության նորագույն շրջանը, որը նշանավորվեց բանաստեղծական ձևերի թարմացումով, պոեզիայում՝ ռոմանտիզմի հաստատմամբ, արձակում՝ քննադատական ռեալիզմի ամրապնդմամբ։ Ռեալիստական արձակի զարգացման գործում նշանակալի դեր խաղացին Ահմեդ Լութֆի աս-Սայիդի (1872 – 1963 թվականներ) գրական խումբը և Ահմեդ Խեյրի Սայիդի (1894 – 1962 թվականներ) «ժամանակակից դպրոցը»։ Երկրորդ համաշխարհային պատերազմից հետո գրականություն մուտք գործեցին բնակչության դեմոկրատական խավերի ներկայացուցիչ գրողներ, որոնք դիմեցին հասարակ մարդկանց կյանքի, աշխատանքի ու պայքարի թեմաներին (Իբրահիմ Աբդ ալ-խալիմ, Աբդառահման աշ – Շարքաուի և ուրիշներ)։ Սոցիալակաև վեպերից ուշագրավ են Նագիբ Մահֆուզի (ծնվել 1911 թվականին) գործերը՝ «Նոր Կահիրե» (1945 թվական), «Սկիզբ և վերջ» (1949 թվական)։ Հանրապետաության հռչակումը (1953 թվական) ազդեցություն գործեց ավագ սերնդի գրողներ Թահա Տուսեյնի Մահմուդ Թեյմուրի, Թաուֆիկ Ալ-Տաքիմի և ուրիշևերի ստեղծագործությունների վրա։ 60-ական թվականներին երիտասարդ գրողների գործերում առաջատար տեղ են գրավում ազգային վերածննդի թեմաները։ 1955 թվականից գրողներն ունեն իրենց միությունը։
Կատեգորիա:Եգիպտոսի մշակույթ
Ֆրենկ Ռոզենբլատ
Ֆրենկ Ռոզենբլատ (անգլերեն՝ Frank Rosenblatt, ), հայտնի ամերիկացի գիտնական  հոգեբանության, նեյրոֆիզիոլոգիայի և արհեստական ինտելեկտի բնագավառներում։
Կենսագրություն
Ֆրենկ Ռոզենբլատը ծնվել է 1928 թ.-ի հուլիսի 11-ին Նյու Յորքում, եղել է Ռուսաստանի կայսրությունից ներգաղթյալ հրեա ընտանիքի երրորդ երեխան. Հայրը՝ սոցիոլոգ և տնտեսագետ Ֆրենկ Ֆերդինանդ Ռոզենբլատը աշխատել է որպես Ռուսաստանում և Սիբիրում քաղաքացիական պատերազմի զոհ դարձած հրեաներին օգնելու ամերիկյան հիմնադրամների համատեղ բաշխման կոմիտեի մասնաճյուղի տնօրեն, մահացել է Ֆրենկի ծնունդից մի քանի ամիս առաջ։
Ֆրենկը 1946 թվականին ավարտել է դպրոցը, 1950 թվականին ստացել է բակալավրի աստիճան, 1956 թվականին դարձել է դոկտոր։
1958-1960 թվականներին Քորնելի համալսարանում ստեղծել է “Մարկ -1” հաշվողական համակարգը։ Դա առաջին նեյրոհամակարգիչն էր, որն ունակ էր սովորել ամենապարզ առաջադրանքները և կառուցված էր պերսեպտրոնի վրա՝ արհեստական նեյրոնային ցանց, որը Ռոզենբլատը զարգացրել էր երեք տարի առաջ։ Հենց պերսեպտրոնի ստեղծումը բերեց համբավ Ռոզենբլատին։ Սկզբնական շրջանում Ֆրենկի պերսեպտրոնները մոդելավորված էին միայն իր լաբորատորիայի համակարգիչների համար։ Հետագայում նա շարունակում էր կատարելագործել իր հայտնագործությունը։ Իր կողմից մշակված թեորեմները և մեթոդները հրապարակվում էին գրքերում և զանազան հոդվածներում։
Նա վայելում էր ուսանողների հետ անցկացրած իր ժամանակը։ Մի քանի տարիների ընթացքում Ֆրենկը կարդում էր դասախոսություններ բակալավրի ուսանողների համար, որոնք կոչվում էին «Ուղեղի մեխանիզմների տեսություն»։ Այս դասընթացը գաղափարների անհավանական խառնուրդ էր գիտելիքների հսկայական ոլորտներից, որոնց արդյունքները ստացվել են էպիլեպսիայով հիվանդների ուղեղի վրա կատարված հետազոտությունների, կատվի ուղեղի տեսողական կեղևում անհատական ​​նեյրոնների գործունեությունն ուսումնասիրելու, ուղեղի անհատական ​​տարածքների վնասվածքի հետևանքով հոգեկան գործընթացների ընթացքում խանգարումների և նյարդային համակարգերի վարքի մանրամասները մոդելավորող տարբեր անալոգային և թվային էլեկտրոնային սարքերի աշխատանքների շնորհիվ։
Իր դասընթացի ժամանակ Ռոզենբլատը հետաքրքիր շահարկումներ է արել ուղեղի վարքագծի վերաբերյալ։ Օրինակ՝ Ռոզենբլատը տվել է մի հաշվարկ, որը ցույց է տալիս, որ մարդու ուղեղի նյարդային կապերի քանակը բավարար է զգայարաններից ամբողջական «լուսանկարչական» պատկերները վայրկյանում 16 շրջանակ արագությամբ պահելու համար՝ շուրջ երկու հարյուր տարի ժամանակով։
1962 թվականին դասընթացի նյութերի հիման վրա Ռոզենբլատը հրատարակեց «Նեյրոդինամիկայի սկզբունքները. Պերսեպտրոնները և ուղեղի մեխանիզմների տեսությունը» գիրքը, որը հետագայում օգտագործեց որպես դասագիրք իր դասընթացի համար։
1966 թ.-ին Ֆրենկը միացավ կենսաբանական գիտությունների նորաստեղծ բաժանմունքի նյարդաբանության և վարքի հետազոտական ​​խմբին։ 1970-ին Ֆրենկը դարձավ նյարդաբանության և վարքի հետազոտական ​​թիմի խոսնակը; 1971-ին դարձել է բաժնի ներկայիս նախագահ։ Ֆրենկ Ռոզենբլատը մահացել է 1971 թվականին։
“Մարկ -1”
Ի սկզբանե պերսեպտրոննները պլանավորված էին որպես մեքենա, ոչ թե ծրագիր, սակայն առաջին իրականացումը եղել է IBM 704-ի ծրագրային ապահովման մեջ։ Հետագայում որպես "պերսեպտրոն Մարկ 1": Այս մեքենան նախատեսված էր պատկերների ճանաչման համար. Այն ուներ 400 ֆոտոէլեմենտներից բաղկացած զանգված, որը պատահական սկզբունքով միացված էր "նեյրոնների" հետ։ Կշիռները կոդավորված են եղել պոտենցիոմետրերով, իսկ կշիռների նորացումը ուսուցման ընթացքում կատարվել է էլեկտրական շարժիչներով։
Պերսեպտրոնների քննադատությունը 70-ական թվականներին
1969-ին Ռոզենբլատի նախկին համակուրսեցի Մարվին Մինսկին և Սեյմուր Պապերտը հրատարակեցին "Պերսեպտրոններ" գիրքը, որում բերեցին խիստ մաթեմատիկական ապացույց, որ պերսեպտրոնը ունակ չէ սովորելու օգտագործման համար նպատակահարմար շատ դեպքերում։ Մ. Մինսկու և Ս. Պապերտի գրքի գաղափարների և եզրակացությունների ընդունման արդյունքում նեյրոնային ցանցերի աշխատանքները հանվել էին բազմաթիվ գիտական կենտրոններից և ֆինանսավորումն էապես կրճատվել էին։ Քանի որ Ռոզենբլատը արդեն մահացել էր, նա չի կարողանում փաստարկված պատասխանել նեյրոնային ցանցերի քննադատությանը և հետազոտություններին, գրեթե մեկ տասնամյակ դադարեցվում են։
Գրականություն
Կատեգորիա:Ամերիկացի հոգեբաններ Կատեգորիա:Փրինսթոնի համալսարանի շրջանավարտներ Կատեգորիա:Ամերիկացի գիտնականներ Կատեգորիա:ԱՄՆ-ի ինֆորմատիկայի ոլորտի գիտնականներ Կատեգորիա:Հարվարդի համալսարանի շրջանավարտներ Կատեգորիա:Ամերիկացի գյուտարարներ
Չելսի (Լոնդոնի շրջան)
Չելսի (Chelsea), Լոնդոնի պատմական շրջաններից (բորոներից) մեկը, որը հռչակված է իր հարստոթյամբ, ճոխությամբ, կոսմոպոլիտական բնույթով ։ Նախկինում եղել է Մեծ Բրիտանիայի մայրաքաղաքի հարավարևմտյան արվարձանը, ունեցել է բոհեմական բնակավայրի համարում։ Ներկայումս մտնում է «Քենսինգտոն և Չելսի» վարչական շրջանի կազմի մեջ։ Համբավված է իր հարուստ, անվանի բնակիչներով, ճոխ ու շքեղ խանութներով, ֆուտբոլային նույնանուն ակումբով։ Լոնդոնի էլիտար, բարձրահամբավ (պրեստիժային) շրջաններից է, որտեղ անշարժ գույքի գները չափազանց բարձր են։
Ստուգաբանություն
Ուսումնասիրողների կարծիքով «Չելսի» անվանումը առաջացել է հին անգլերեն արմատից, որը նշանակել է «գետափնյա նավամատույց»։
Պատմություն
Սկզբնական շրջանում Չելսին գյուղական բնակավայր է եղել, 19-րդ դարում ձեռք է բերել Լոնդոնի բոհեմական թաղամասի համբավ (այդտեղ են ապրել նկարիչներ Ջ. Մ. Ու. Թրները, Ջեյմս Ուիսթլերը և այլք)։
Համբավավոր բնակիչներ
Ստորև բերված է Չելսիում բնակված նշանավոր մարդկանց ոչ լրիվ ցանկը.
Արտաքին հղումներ
Կատեգորիա:Լոնդոն Կատեգորիա:Լոնդոնի աշխարհագրություն Կատեգորիա:Լոնդոնի շրջաններ Կատեգորիա:Անգլիայի բնակավայրեր
Նիկոլայ Ստրախով
Կենսագրություն
Ավարտել է Մոսկվայի համալսարանը 1928։ 1934 թվականից աշխատել է ԽՍՀՍ ԳԱ երկրաբանական ինստիտուտումում։ Ստախովի ժամանակակից լիթոլոգիայի հիմնադիրներից է։ Հիմնական աշխատությունները վերաբերում են Սև և Կասպից ծովերի և ներցամաքային լճերի (Արալյան, Բալխաշ և այլն), ինչպես նաև Խաղաղ, Ատլանտյան և Հնդկական օվկիանոսների ժամանակակից նստվածքների ծագման պարզաբանմանը։ Սխատովը մշակել է դիագենեզի, հալոգենեզի և հումիդային հանքառաջացման տեսությունները։ Նա մեծ ավանդ է ներդրել նստվածքային ապարների երկրաքիմիայի զարգացման գործում։ Պետական 1948 և լենինյան 1961 մրցանակներ։ Պարգևատրվել է Լենինի 3, Աշխատանքային կարմիր դրոշի 2 շքանշաններով և Ա․ Պ․ Կարպինսկու անվան ոսկե մեդալով 1967։
Կատեգորիա:Խորհրդային երկրաբաններ Կատեգորիա:Սանկտ Պետերբուրգ քաղաքում մահացածներ Կատեգորիա:Մոսկվայի պետական համալսարանի շրջանավարտներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Առաջին համաշխարհային պատերազմին մասնակցած ռուսական ռազմական գործիչներ Կատեգորիա:Խորհրդային պատմաբաններ Կատեգորիա:Լենինի շքանշանի ասպետներ Կատեգորիա:ԽՍՀՄ ԳԱ ակադեմիկոսներ Կատեգորիա:Սանկտ Պետերբուրգի գիտությունների ակադեմիայի պատվավոր անդամներ
Կամորա
Կամորա («morra» նեապոլերենից՝ «հրոսակախումբ, բանդա»), նեապոլական քրեական կազմավորում, որը նման է մաֆիային։ Հիմնադրվել է 18-րդ դարում ։
Ամելի Սքրամ
Ամելի Սքրամ (Amalie Skram, ծննդյան անունը՝ Բերտա Ամելի Ալվեր Berthe Amalie Alver, 22 օգոստոսի, 1847, Բերգեն, Նորվեգիա – 15 մարտի, 1905, Կոպենհագեն, Դանիա), դանիա-նորվեգացի գրող։
Կամորա
Կառուցվածք
Կամորան այլ մաֆիայի խմբերի կառուցվածքից տարբերվում է իր հիերարխիկ կառուցվածքով։ Ընդհանուր առմամբ կամորան բաղկացած է տարբեր կլաններից, որոնցից յուրաքանչյուրն ունի իր առաջնորդը։ Օրինակ, Կոզա նոստրա մաֆիան ունի մեկ առաջնորդ՝ Դոն ։
Ամելի Սքրամ
Կենսագրություն
Ամելի Ալվերը ծնվել է 1847 թվականի օգոստոսի 22-ին Նորվեգիայի Բերգեն քաղաքում։ Նրա ընտանիքում եղել է ևս վեց երեխա։ Երբ Ամելի Ալվերը եղել է 17 տարեկան, նրա հայրը մեկնել է ԱՄՆ, որպեսզի խուսափի ձերբակալությունից։ Ամելի Ալվերին բռնի ամուսնացրել են նորվեգացի պահեստի կապիտան ու գործարանատեր Ավգուստ Մյուլլերի հետ, որ տարիքով բավականին մեծ էր նրանից։ Նրանք միասին ապրել են 13 տարի և ունեցել են երկու որդի։ Ամուսնու դավաճանությունների ու ծաղրանքների պատճառով Ամելի Ալվերն ստացել է հոգեկան խանգարում և մի քանի տարի անցկացրել հոգեբուժարանում։ 1877 թվականին նա ամուսնալուծվել է և որդիների հետ տեղափոխվել Քրիստիանիա։ 1884 թվականին ամուսնացել է դանիացի լրագրող Էրիկ Սքրամի (1847-1923, «Gertrude Coldbjörnsen» (1879) նովելի հեղինակը) հետ և նրա հետ տեղափոխվել Կոպենհագեն։ Նրանք ունեցել են մեկ դուստր։ 1894 թվականին Ամելի Սքրամի հոգեկան հիվանդութունը կրկին սրվել է, ինչի պատճառով նա հայտնվել է Ռոսկիլդեի հիվանդանոցում։ 1900 թվականին Ամելի Սքրամը բաժանվել է Էրիկ Սքրամից։
Կամորա
Կառուցվածք
Բրիտանական «The Economist» շաբաթաթերթի տվյալներով, ներկայումս կամորան ընդգրկում է մոտավորապես 115 հանցավոր խմբավորում, որոնք տարբերվում են ուժով և անդամների թվաքանակով, յուրաքանչյուրի կազմում միջինում կա 500 անդամ ։
Ամելի Սքրամ
Կենսագրություն
Ամելի Սքրամը մահացել է 1905 թվականի մարտի 15-ին Կոպենհագենում։
Կամորա
Պատմություն
Ի սկզբանե կամորան առաջացել է բանտերում, բանտային վարչակազմի հետ հարաբերություններում բանտարկյալների շահերը պաշտպանելու համար ։ Բուրբոնի վերականգնման ժամանակ կամորիստները վայելում էին մոնարխիստների պաշտպանությունը՝ նրանց կազմակերպությունը լրտեսներ և դահիճներ էր մատակարարել իշխանություններին։ XIX դարի վերջում կամորան իր գործունեությունը ծավալել է ԱՄՆ-ում, բայց հետագայում միացվել է իտալո-ամերիկյան մաֆիայի ընդհանուր ալիքին։
Կա նաև մի տարբերակ, որ կամորան հայտնվել է իսպանացիների գաղտնի համայնքներում, որոնք գոյություն են ունեցել Իտալիայում՝ 16-րդ դարում ։
Ամելի Սքրամ
Կենսագրություն
1996 թվականին Նորվեգիայում թողարկվել է Ամելի Սքրամին նվիրված նամականիշ  ։
Կամորա
Գործունեություն
Իտալական քրեական կառույցների շարքում կամորան առավել արյունռուշտ է, քան մաֆիան և նդրանգետան ։ Կամորայի ռազմավարությունը կենտրոնանում է թմրամիջոցների՝ մասնավորապես կոկաինի առևտրի վրա։ Խմբավորումը վերահսկում է Եվրոպայի գրեթե բոլոր թմրամիջոցների թրաֆիքինգը։ Նեապոլ քաղաքին կից Սեկոնդիլյանո շրջանում գտնվում է Եվրոպայի ամենախոշոր բաց նարկոշուկան ։ Թմրանյութերից բացի, կամորան եկամուտներ է ստանում մարմնավաճառությունից, մարդկանց թրաֆիքինգից և ռեկետից։ Կա նույնիսկ տեղեկություն, որ քրեական սինդիկատը փորձել է գումար վաստակել Սիլվիո Բերլուսկոնի սկանդալային լուսանկարների միջոցով ։ Այնուամենայնիվ, կազմակերպությունների եկամուտների հիմնական աղբյուրը հանդիսանում են թմրամիջոցները։
Ամելի Սքրամ
Ստեղծագործություն
1882 թվականին Ամելի Սքրամը (Ամելի Մյուլլեր անունով) տպագրել է իր առաջին պատմվածքը՝ «Madam Høiers leiefolk», որ հրատարակվել է Nyt Tidsskrift ամսագրում ։
Կամորա
Գործունեություն
Բացի ապօրինի գործողություններից, կամորան զբաղվում է նաև օրինական բիզնեսով (սովորաբար, ռեստորանային և շինարարական բիզնես) ։ The Economist ամսագրի տվյալներով, սինդիկատի հանցավոր գործունեությունը բնութագրվում է արդյունավետության և կառավարման բարձր մակարդակով ։
Ամելի Սքրամ
Ստեղծագործություն
Ամելի Սքրամը հեղինակել է մի շարք վեպեր, որոնք առանձնանում են իր ժամանակի համար համարձակ բովանդակությամբ։ Դրանցում պատկերված գործողությունները ծավալվում են հիմնականում Նորվեգիայում։ Առավել հայտնի են «Կոնստանցիա Ռինգ» (1884), «Ֆրու Ինեե» (1891), «Դավաճանվածը» (1892) ստեղծագործությունները, որոնք նվիրված են ընտանեկան կյանքի խնդիրներին, ինչպես նաև «Մարդիկ Հելեմյուրից» վեպերի շարքը (հատոր I-IV, 1885-1898), որոնցում նատուրալիստական ոճով պատկերված է ընտանիքի վերելքի ու անկման պատմությունը, և քննադատության է ենթարկվում բուրժուական հասարակության բարոյականությունը։ «Պրոֆեսոր Իիերոնիմուս» (1895) և «Սուրբ Յորգենի հիվանդանոցը» (1896) վեպերում Ամելի Սքրամը սկանդինավյան գրականության մեջ առաջին անգամ բարձրացրել է հասարակության ու հոգեկան հիվանդություն ունեցող անձանց փոխհարաբերությունների հարցը, ինչը հասարակական քննարկումների ու վեճերի տեղիք է տվել։ Իր երկրորդ ամուսնու՝ Էրիկ Սքրամի հետ համահեղինակությամբ Ամելի Սքրամը գրել է «Fjäldmennesker» (1889) պիեսը։
Կամորա
Հասարակության վերաբերմունք
Ոստիկանական արշավանքների ժամանակ տեղացիները ավանդաբար աջակցում են գանգստերներին՝ նրանք ոստիկանների համար ստեղծում են խոչընդոտներ, նրանց նետում են աղբի մեջ և այրում ոստիկանական մեքենաներ ։
Ամելի Սքրամ
Արտաքին հղումներ
Կատեգորիա:Նորվեգացի գրողներ Կատեգորիա:Դանիացի գրողներ Կատեգորիա:Նորվեգացի ֆեմինիստներ
Կամորա
Հասարակության վերաբերմունք
2009 թվականի մարտի 21-ին Նեապոլում առաջին անգամ քաղաքացիները բողոքի լայնածավալ ակցիա կազմակերպեցին կամորայի գոյության և գործունեության դեմ։ Ակցիային մասնակցում էին ավելի քան 100 հազար մարդ ։
Իրավապահ մարմինների գործողություններ
1911-1912 թվականներին Կուոկոլոյի դատավարության ընթացքը ցույց տվեց, որ կարաբինյերի հուսահատ փորձերը ճնշելու են կամորայի բռնկումները և ավարտվում են ծանր դատավճիռով։ Կամորայի հետ հաշիվները կարգավորելու համար գործընթացը բնութագրվում էր բազմաթիվ խախտումներով և խարդախություններով ։
2009 թվականի ապրիլի 4-ին Հռոմում ոստիկանությունը ձերբակալել է «Կամորայի» առաջնորդներից մեկին՝ Ջուզեպե Սարնոյին ։ 2009 թվականի մայիսի 4-ին Իտալիայի հարավում գտնվող Կազալ դի Պրիչիպե (Casal di Principe) քաղաքում ձերբակալվել է Ռաֆայել Դիանան ։ 2009 թվականի հոկտեմբերի 31-ին ոստիկանությունը ձերբակալեց Սալվատոր Ռուսոյին ։ 2009 թվականի նոյեմբերի 1-ին ձերբակալվեց նրա եղբայրը՝ Պասկալ Ռուսոն։ 2011 թվականի մայիսի 24-ին, Նեապոլի հարևանությամբ գտնվող մի բնակավայրում, ձերբակալվեց Ջուզեպե Դել Ակվիլան, որը ներգրավվեց Իտալիայի 30 ամենավտանգավոր հանցագործների ցուցակում ։ Իսկ 2013 թվականի հունիսի 12-ին՝ Մարկո դի Լաուրոն, ով «Կամորայի» այսօրվա ղեկավարն է ։
Ծանոթագրություններ
<references group="ծան."/>
Բուրյակովայա Բալկա
Բուրյակովայա Բալկա (Бурякова Балка), գյուղ Ուկրաինայի Դոնեցկի մարզի Պերշոտրավնևի շրջանում։
2001 թվականի տվյալներով Բուրյակովայա Բալկա գյուղում բնակվում էր 204 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Պերշոտրավնևի շրջանի բնակավայրեր Կատեգորիա:Ուկրաինայի գյուղեր
Ստեփանոս Լեհացի
Ստեփանոս Լեհացի (Լվովցի, Իլովացի) (ծննդյան թվականն անհայտ է, մահացել է 1689 թվականին Էջմիածնում), հայ թարգմանիչ, փիլիսոփա, աստվածաբան։ Կրթություն է ստացել Լվովում, հմտորեն տիրապետել լատիներեն և լեհերեն լեզուներին։ Տեղափոխվել է Էջմիածին, դարձել միաբանության անդամ, ձեռնադրվել վարդապետ։ Կատարելագործել է հայերենի իր իմացությունը և եռանդագին մասնակցել մտավոր գրական շարժմանը՝ վաստակելով «քաջ հռետորի», «անհաղթ փիլիսոփայի» և «ներհուն թարգմանչի» համբավ։
Ստեփանոս Լեհացու թարգմանած առաջին հայտնի գործը 15-րդ դարում կազմված և կաթոլիկական երկրներում տարածված «Հայելի վարուց» բարոյախրատական զրույցների ժողովածուն է (թարգմանվել է լեհերեն 1651 թվականին, հրատարակվել «Դիրք հայելի վարուց որ ասի հարանց վարք», 1702 թվական)։ Նրա թարգմանությունների շարքում առանձնահատուկ կարևորություն ունի Հովսեփոս Փլավիոսի «Հրեական պատերազմի մասին» գիրքը (թարգմանել լատիներեն, 1660 թվական, հրատարակել «Դիրք պատմութեանց Յովսեպոս Եբրայեցւոյ արարեալ յաղագս պատերազմի Հրեէից ընդ Հռովմայեցիս, և աւերման Երուսաղեմի», 1787 թվական)։ Ստեփանոս Լեհացին լատիներենից թարգմանել է Պրոկ Դիադոքոսի «Գիրք պատճառաց»-ը (մոտ 1660 թվական, հրատարակել է «Գրգուկ որ կոչի պատճառաց», 1750 թվականժ), որը հայկ․ դպրոցներում օգտագործվել է, որպես փիլյան դասագիրք։ Լեհացուն է պատկանում Կեղծ Դիոնիսիոս Արեոպագացու «Ցաղագս երկնայնոցն քահանայապետութեան», «Ցաղագս եկեղեցական քահանայապետութեան», «Ցաղագս աստուածայնւոցն անուանց», «Ցաղագս խորհրդական աստուածաբանութեան» աշխատությունների, 11 «Թղթերի», «Պատմութեան» և նշված աշխատությունների՝ Մաքսիմոս Խոստովանողի կատարած մեկնությունների արգմանությունները (թարգմանել լատիներեն, մինչե 1662 թվական, Երևանի Մեսրոպ Մաշտոցի անվան Մատենադարան)։ Նշված գործերը դեռ 8-րդ դարի հունարենից թարգմանել էր Ստեփանոս Սյունեցին, սակայն թարգմանությունը թերի էր և դժվարամատչելի։ Կեղծ Դիոնիսիոս Արեոպագացու երկերը Լեհացին բաժանել է գլուխների, յուրաքանչյուր գլխից առաջ համառոտակի շարադրել դրա բովանդակությունը, Մաքսիմոս Խոստովանողի մեկնությունները լրացրել այլուստ քաղած մտքերով, կատարել խմբագրական փոփոխություններ։ Ենթադրվում է, որ Լեհացին է թարգմանել Արիսաուեևի «Հոգու մասին» աշխատությունը։ Նա լատիներենից վերաթարգմանել է նաև Հովհան Անգչիացու «Համառօտ հաւաքումն յաղագս հոգւոյ և գօրութեանց նորին» երկը (մինչե 1668 թվականը, նույն տեղում), որը 1337 թվականին թարգմանել էր Հակոբ Բռնեցին։
Ստեփանոս Լեհացու թարգմանչական բեղուն գործունեության ամենալուրդ արգասիքը Արիստոտելի «Մետաֆիզիկա»-ի թարգմանությունն է (թարգմանել է լատիներեն, մինչև 1675 թվականը), այդ երկը մինչ այդ թարգմանվել էր միայն արաբերեն և լատիներեն։ Լեհացին նաև երկու անգամ մեկնել է այն, որը մեզ է հասել երկու տարբերակով՝ ձեռագրերի մի խմբում այն սփռված է Արիստոտելի երկի լուսանցքներում (օրինակ, նախորդ ձեռագրում), իսկ մյուս խմբում՝ նրանից հետո՝ որպես ինքնուրույն աշխատություն («Լուծմունք գրոցն Մեթաֆիզիքոց Արիստոտելի Ստագրացւոց․․․»)։ Լեհացու լատիներենից թարգմանել է նաև «Իմաստութիւն Ցեսուայ որդւոյ Միրաքայ» (մինչև 1666 թվականը), «Ղուրան» (մինչև 1680), «Բուրաստան աղօթից» (կցել է հայ հեղինակների աղոթքներ, հրատարակությունը 1685 թվական) և այլ կրոն, բնույթի գործեր։ «Մաղթանք իբր յիշատակարան ըստ անուան թարգմանողին» չափածո ստեղծագործությունից բացի Լեհացին հավանաբար հորինել է չափածո այլ գործեր ևս։ Նրա բանաստեղծական փայլուն ձիրքի վկայությունն են 553 ձեռագրում սփռված թարգմանական չափածո ստեղծագործությունները, որոնցից հատկանշական է «Երգ ոտանաւոր առ Յիսուս Քրիստոս արարեալ սրբոյն Բեռնարտոսի» ծավալուն ստեղծագործությունը։ Լեհացին թողել է փիլիսոփայական ինքնուրույն աշխատություններ, որոնցից ամենաարժեքավորը և ընդհանրապես 12-րդ դարի հայ փիլիսոփայական մտքի անուրանալի նվաճումն է «Բանք իմաստասիրականք և աստուածաբանականք․․․» ծավալուն բառարանը (մինչե 1662 թվականը)։ Բառարանում տրված են ժամանակի փիլիսոփայության, աստվածաբանական, հասարակական-քաղաքական, գեղագիտական, բարոյագիտական առավել կարևոր կատեգորիաներն ու հասկացությունները՝ տարբեր աղբյուրներից քաղած բացատրություններով։
Լեհացին որակական նոր քայլ է կատարել Արիստոտելի փիլիսոփայության յուրացման, տարածման ու զարգացման ուղղությամբ՝ շարունակելով Դավիթ Անհաղթի ավանդույթները։ Նա փիլիսոփայութայն հիմնական հարցը լուծել է իդեալիստորեն, ամեն ինչի արարիչ և շարժման պատճառ է համարել աստծուն։ Շարժումը, նրա կարծիքով, հատուկ է միայն երկրային մարմիններին, որոնք բաղկացած են չորս տարրերից (հող, ջուր, օդ, կրակ)։ Ընդ որում երկրային մարմինների շարժման աղբյուրը դրանց ներհատուկ հակասություններն են․ «ամենայն որ ինչ ծնանի ի ներհակէն ծնանի»։ Քանի որ շարժումը ձեի կատարելագործումն է, ապա երկնային մարմինները ունենալով կատարյալ ձև, չեն շարժվում, իսկ երկրայինները, զուրկ լինելով դրանից՝ անվերջ շարժվում և փոփոխվում են, ձգտում ձևի կատարելագործման։ Բնությունն, ըստ Լեհացու, գոյությամբ նախորդում է մարդուն, անկախ է նրա գիտակցությունից և պայմանավորում է գիտակցության գոյությունն ու բովանդակությունը։ Ընդունելով հանդերձ, որ մարդկային կամքը շարժողը նույնպես աստվածն է, Լեհացին այնուամենայնիվ, չի մերժում մարդկային կամքի ազատությունը, աստված մարդու բոլոր քայլերը չի կանխորոշել, այլ հնարավորություն է ընձեռել անձամբ փորձել ու համոզվել, թե ինչն է ճիշտ և ինչը սխալ։
Լեհացին հատուկ քննության է ենթարկել իմացաբանության հետ կապված հարցեր, որովհետև, նրա կարծիքով, ճանաչողության նպատակը ճշմարտությունն է, իսկ առանց ճշմարտության ճանաչման մարդը չի կարող գործել։ Իմացաբանական հարցերը քննելիս, ընդհանուր առմամբ դրսևորելով մեխանիստական, մետաֆիզիկական մոտեցում, Լեհացին երբեմն կատարել է դիալեկտիկական կռահումներ։ Ըստ նրա, ճշմարտությունը հարաբերական է, կախված է կոնկրետ պայմաններից և հանգամանքներից։ Հարաբերական են ոչ միայն բարոյական, այլն հասարակական, անգամ, բնական օրենքները, թեև վերջիններս՝ պակաս չափով․ «Օրենք բնականք միշտ և ամենայն ուրեք ունին զնոյն զօրութիւն, բայց պատահմամբ վասն իմիք կարեն ալյափոխիլ»։ Բնությունը համարելով սկզբունքորեն ճանաչելի՝ Լեհացին ընդունել է ճանաչողության երեք աստիճան՝ արտաքին զգայություն (տեսողություն, լսողություն, համ, հոտ, շոշափելիք), ներքին զգայություն (հասարակ զգայություն (ընկալում), երևակայություն (մտապատկեր), հիշողություն, կարծիք, տրամախոհություն) և բանականություն։ ճանաչողության աստիճանները համարելով միասնական և փոխկապակցված, Լեհացին նախապատվությունը տվել է բանականությանը, որը, նրա կարծիքով, տալիս է կայուն և հավաստի գիտելիք։ Լեհացին նկատելի հետք է թողել 12-13-րդ դարեր․ հայ փիլիսոփայության մտքի վրա։ Առանձին ուսումնասիրողներ Լեհացուն համարում են նաև նկարիչ։ Այդ հարցի շուրջը դեռես կան տարակարծություններ։
Ծանոթագրություններ
Կատեգորիա:Հայ փիլիսոփաներ
Թալին (գետակ)
Թալին, հեղեղատ Հայաստանում, Արաքսի ձախակողմյան օժանդակը։ Հոսում է Արագածոտնի մարզի տարածքով՝ Թալին քաղաքի մոտով ։
Ծանոթագրություններ
Կատեգորիա:Արագածոտնի մարզի գետեր Կատեգորիա:Արաքս գետի վտակներ
Եղջերք
Եղջերք, Եղջերասար, լեռ, սար Մեծ Հայքի Այրարատ աշխարհի Կոգովիտ գավառում, Հայկական Պար լեռնահամակարգում, Գայլատու լճի մոտ, Բայազետից Դիադին տանող ճանապարհին։ Հիշատակում է Փավստոս Բուզանդը՝ կապված Մերուժան Արծրունու կատարած զորաշարժի հետ։ Ստեփան Զորյանը հիշատակում է նաև Եղջերասար անունով, իսկ Թ. Ավդալբեկյանը նույն Եղբարք կամ Եղբարք սարակ լեռան հետ ։
Ծանոթագրություններ
Կատեգորիա:Թուրքիայի լեռներ Կատեգորիա:Աղրըի մարզ
Գրիգոր Գովրիկյան
Գրիգոր Գովրիկյան, ռումինահայ պատմաբան, մանկավարժ։
Կենսագրություն
Սովորել է Գեռլայի հայկական դպրոցում, ապա ընդունվել Վիեննայի Մխիթարյան միաբանության վանքը։ 1909 թվականին ընտրվել է նույն միաբանության ընդհանուր աբբահայր։ Իբրև մանկավարժ աշխատել է Վիեննայում՝, Կ․ Պոլսում, Գեռլայում, Եղիսաբեթուպոլսում։ Խաչիկ Սոնկոտյանի (Սոնգոտ Քրիշտոֆ) հետ ձեռնարկել է «Արմենիա» հունգարական հայագիտական հանդե]ի հրատարակմանը։ Հոդվածներ է գրել «Եվրոպա», «Բազմավեպ» և այլ պարբերականներում, կազմել դասագրքեր։ Մեծ արժեք են ներկայացնում Եղիսաբեթուպոլսի պատմությանը նվիրված եռահատոր աշխատությունը (արժանացել է իզմիրյան մրցանակի) և Խաչիկ Սոնկոտյանի գործակցությամբ գրած՝ Գեռլա քաղաքի պատմությունը։ Պ․ Ֆերհատյանի հետ կազմել է Գեռլայի հայերեն ձեռագրերի ցուցակը, որի միայն մի մասն է լույս տեսել։
Ծանոթագրություններ
Կատեգորիա:Հայ պատմաբաններ Կատեգորիա:Հայ մանկավարժներ
Աստերոիդների ցանկ (91401-91500)
Աստերոիդների ցանկ (91301-91400) * Աստերոիդների ցանկ * Աստերոիդների ցանկ (91501-91600)
Օսգուտ-Շլատտերի հիվանդություն
Օսգուտ-Շլատտերի հիվանդություն (ՕՇՀ)՝ ծնկային կապանի բորբոքում մեծ ոլոքային թմբկությունում (ապոֆիզիտ) ։ Բնութագրվում է ծնկոսկրից անմիջապես ներքև ցավոտ այտուցվածությամբ, որի արտահայտվածությունը ավելանում է ֆիզիկական ակտիվության ժամանակ և նվազում՝ հանգստի պայմաններում ։ Ցավային էպիզոդները սովորաբար տևում են մի քանի շաբաթից մինչև ամիսներ ։ Ախտահարվել կարող են ինչպես միայն մեկ, այնպես էլ երկու ծնկներն էլ։ Բռնկումները կարող են կրկնվել ։Ռիսկի գործոններից է գերծանրաբեռնումը, հատկապես սպորտում, որը ներառում է հաճախակի վազք կամ ցատկ ։ Հիմքում ընկած մեխանիզմը կրկնվող լարվածությունն է ոլոքի վերին հատվածի աճման թիթեղում ։ Ախտորոշումը սովորաբար հիմնվում է ախտանիշների վրա ։ Հասարակ ռենտգեն նկարը կարող է լինել նորմալ կամ ցույց տալ հատվածավորում կպման տեղում ։
Ցավը սովորաբար անցնում է ժամանակի ընթացքում ։ Տուժած հատվածը սառեցնելը, հանգիստ պահելը, ձգող և ամրացնող վարժություններ կատարելը օգտակար են լինում ։ ՈՍՀԴ-ները, ինչպիսին օրինակ Իբուպրոֆենը, ևս կարելի է օգտագործել ։ Կարելի է խորհուրդ տալ պակաս ծանրաբեռնող վարժություններ, ինչպիսիք են լողն ու քայլքը ։ Որոշ ժամանակ ոտքը ուղղած դիրքում պահելը ևս կարող է օգտակար լինել ։ Աճի դանդաղեցումից հետո, սովորաբար 16 տարեկանում տղաների մոտ, 14-ում՝ աղջիկների մոտ, ցավն այլևս չի առաջանում, չհաշված հնարավոր մնացորդային ցավին ։
Մարդկանց մոտավորապես 4%-ը տուժում են այս խնդրից կյանքի որոշակի շրջանում ։10-15 տարեկան տղաների մոտ այն ամենահաճախն է դիտվում ։ Այս վիճակի անվանումը տրված է ի պատիվ Ռոբերտ Բեյլի Օսգուտի (1873-1956)՝ ամերիկացի վիրաբույժ-օրթոպեդի, և Կառլ Բ․ Շլատտերի (1864-1934)՝ շվեյցարիացի վիրաբույժի, ովքեր իրարից անկախ նկարագրել են հիվանդությունը 1903թվականինին ։
Նշաններ և ախտանիշներ
Օսգուտ-Շլատտերի հիվանդության ժամանակ լինում է ցավ ծնկի առաջաստորին հատվածում ։ Այն սովորաբար դիտվում է ծնկային կապանը ոլոքային թմբկությանը միանալու տեղում ։ Ոլոքային թմբկությունը ոսկրի մի փոքր բարձրացումն է մեծ ոլոքի առաջային և պրոքսիմալ շրջանում։ Ծնկային ջիլը ամրանում է մի կողմից քառագլուխ մկանի առջևի մասին, մյուս կողմից մեծ ոլոքին, իր մեջ ընդգրկելով ծնկոսկրը ։
Ծնկան ուժգին ցավը սովորաբար իրենից ներկայացնում է ախտանիշ, որը սրանում է այնպիսի գործողությունների ժամանակ, ինչպիսիք են՝ վազքը, ցատկը, ծանրության բարձրացումը, կքանիստ կատարելը, և հատկապես աստիճան բարձրանալը կամ իջնելը, ինչպես նաև ծնկների վրա կանգնելը ։ Ցավը ուժեղանում է ծնկին հարվածելիս։ Ցավը կարելի է վերարտադրել ձգելով ծունկը դիմադրությանը հակառակ, լարելով քառագլուխ մկանը կամ հարվածելով ծնկին։ Ցավը ի սկզբանե թույլ է ու ընդհատվող։ Սուր փուլում ցավը ավելի ուժգին և կայուն բնույթ է կրում։ Ախտահարված հատվածի վրա ազդելը կարող է շատ ցավոտ լինել։ Երկկողմանի ախտանիշները դիտվում են 20–30% մարդկանց մոտ ։
Ռիսկի գործոններ
Ռիսկի գործոնները ներառում են՝ գերօգտագործումը՝ հատկապես այն սպորտաձևերում, որոնք ներառում են վազք կամ ցատկ. ։ Հիմքում ընկած մեխանիզմը մեծ ոլոքի վերին մասի աճման թիթեղի կրկնվող լարումն է ։ Այն հաճախ է հանդիպում 14-22 տարեկան տղամարդկանց մոտ, ովքեր զբաղվում են ձողացատկով ։
Ուլտրաձայնային հետազոտություն
Այս հետազոտությամբ կարող ենք տեսել տարբեր նախազգուշացնող նշաններ, որոնք կանխատեսում են ՕՇՀ-ի առաջացման հնարավորությունը։ Ուլտրաձայնային հետազոտությունը կարող է հայտնաբերել, կա արդյո՞ք հյուսվածքների և աճառի այտուց ։ Ուլտրաձայնային հետազոտության գլխավոր նպատակն է հաստատել ՕՇՀ-ն վաղ փուլում, այլ ոչ թե ուշ։ Այն ունի եզակի առանձնահատկություններ, ինչպիսիք են՝ հայնաբերել մեծ ոլոքային ոսկրի, աճառի և շրջապատող հատվածի այտուցը, ինչպես նաև տեսնել կա՞ արդյոք մեծ ոլոքի թմբկության շրջանում աճող նոր ոսկրիկ։
Տիպեր
ՕՇՀ-ն կարող է հանգեցնել պոկումային կոտրվածքի, որի ժամանակ մեծ ոլոքային ոսկրի թմբկությունը անջատվում է մեծ ոլոքային ոսկրից (սովորաբար մնում է կապված ջլի կամ կապանի հետ)։ Այս վնասվածքը անսովոր է, քանի որ գոյություն ունեն մեխանիզմներ, որոնք խոչընդոտում են հզոր մկաններին վնասվածք առաջացնել։ Մեծ ոլոքային թմբկության կոտրվածքը կարող է լինել ամբողջական և ոչ ամբողջական։
Տիպ I։ Մի փոքր հատված տեղափոխվել է պրոքսիմալ, և վիրաբուժական միջամտության անհրաժեշտություն չկա։
Տիպ II։ Մեծ ոլոքային ոսկրի հոդային մակերեսը մնում է չվնասված, և կոտրվածքը լինում է ոսկրացման երկրորդային կենտրոնի և մեծ ոլոքային ոսկրի պրոքսիմալ էպիֆիզի միացման տեղում (վիրահատական միջամտության կարիք կարող է լինել կամ չլինել)։
Տարբերակիչ ախտորոշում
Սինդինգ-Լարսենի և Յոհանսոնի համախտանիշը, նմանատիպ մի վիճակ է, որը ներառում է ծնկային ջիլը և ծնկոսկրի ստորին եզրը՝ մեծ ոլոքի վերին եզրի փոխարեն։ Սեվերի հիվանդությունը կրկին նմանատիպ վիճակ է, որի ժամանակ ախտահարվում է Աքիլեսյան ջիլի կրունկոսկրին միացումը։
Կանխարգելում
ՕՇՀ-ն կանխարգելելու հիմնական ձևերից մեկը պացիենտի ճկունության ստուգումն է քառագլուխ մկաններում և ենթածնկային ջլերում։ Այս մկաններում ճկունության բացակայությունը կարող է լինել ՕՇՀ-ի ռիսկի ցուցիչ։ Մկանները կարող են կրճատվել, ինչը ցավ կպատճառի, բայց դա մշտական չէ ։ Ձգումները կարող են օգնել նվացնել մկանների կրճատումը։ ՕՇՀ-ի կանխարգելման համար հիմնական ձգումների կենտրոններ են՝ ենթածնկային ջլերը և քառագլուխ մկանները ։
Բուժում
Բուժումն ընդհանուր առմամբ պահպանողական է, խորհուրդ է տրվում հանգիստ, սառույց, և հատուկ վարժություններ ։ Կարելի է կիրառել հասարակ ցավազրկող դեղամիջոցներ, ինչպիսիք են Ացետամինոֆենը (Պարացետամոլ), կամ ՈՍՀԴ-ները, օրինակ՝ Իբուպրոֆեն ։ Որպես կանոն ախտանիշներն անհետանում են աճման թիթեղների փակվելուն զուգահեռ ։ Ֆիզիոթերապիան սովորաբար առաջարկվում է կրկնությունը կանխելու նպատակով՝ այն ժամանակ, երբ սկզբնական ախտանիշները բարելավվել են ։ Վիրահատական միջամտությունը հազվադեպ կարող է կիրառվել այն մարդկանց դեպքում, ովքեր դադարել են աճել, սակայն դեռևս ունեն ախտանիշներ ։
Ֆիզիոթերապիա
Խորհուրդ է տրվում կատարել քառագլուխ մկանները, ենթածնկային ջլերը և երկվորյակ մկանները ամրացնող վարժություններ ։
Ամրացումը կամ հոդի ստիպողական անշարժացման նպատակով օրթոպեդիկ գիպսի կիրառումը հազվադեպ է պահանջվում և պարտադիր չէ, որ այն նպաստի արագ լավացմանը։ Այնուամենայնիվ ամրացումը կարող է հանգստություն բերել և մեղմացնել ցավը, քանի որ այն նվազեցնում է մեծ ոլոքային թմբկության վրա ծանրաբեռնվածությունը ։
Վիրաբուժություն
Վիրահատական միջամտությունը հազվադեպ է կիրառվում այն մարդկանց համար, ովքեր դադարել են աճել ։ Ոսկրիկների վիրաբուժական հեռացումը ընդհանուր առմամբ լավ արդյունքերի է հանգեցնում բարելավելով ախտանիշները մի քանի շաբաթ անց ։
Ռեաբիլիտացիա
Ռեաբիլիտացիան ուղղված է մկանների ամրացմանը, քայլքի մարզմանը և ցավի հսկմանը ծնկան ֆունկցիան վերականգնելու համար ։ Պակաս մտահոգիչ ախտանիշների ժամանակ ոչ վիրահատական բուժումը ներառում է՝ ուժային վարժություններ, ձգումներ՝ շարժումների ծավալը մեծացնելու համար, սառցե պարկեր, ծնկի ժապավեն, ծնկի գոտիներ, հակաբորբոքային միջոցներ, և էլեկտրաստիմուլյացիա՝ բորբոքման ու ցավի հսկման համար։ Ռեաբիլիտացիայի փորձագետների կողմից նշանակված քառագլուխ մկանների և ենթածնկային ջլերի վարժությունները վերականգնում են ճկունությունն ու մկանային ուժը։
Մարզումների և վարժությունների կրթությունը և գիտելիքները շատ կարևոր են։ Վարժությունները ցավ չպիտի պատճառեն և պետք է աստիճանաբար դառնան ավելի ինտենսիվ։ Պացիենտին տրվում են խիստ հրահանգներ թե ինչպես կատարի վարժությունները տնային պայմաններում, որպեսզի խուսափի ավելի մեծ վնասվածքներ ստանալուց ։ Վարժությունները ներառում են ոտքերը բարձրացնելը, կքանիստ կատարելը և ձգումները պատի մոտ՝ քառագլուխ մկանների և ծնկատակի ջլերի ուժը մեծացնելու համար։ Սրանք օգնում են մեղմացնել ցավը, սթրեսը և մկանների լարվածությունը, որոնք կարող էին հանգեցնել հետագա վնասվածքների, խոչընդոտելով լավացմանը։ Ծնկան հոդի օրթեզները, ինչպիսիք են ծնկան գոտիները և շապիկները, օգնում են պակասեցնել շփման ուժը, և կանխել մեծ ոլոքային ոսկրի հետ ցավոտ շփումը՝ սահմանափակելով ոչ անհրաժեշտ շարժումներն, աջակցում են որպես հենարանը, և ավելացնում են սեղմումը ցավի հատվածում։
Կանխատեսում
Վիճակը որպես կանոն ինքնասահմանափակվող է, և սրանում է ծնկային ջլի ծանրաբեռնման ժամանակ, որը միացնում է քառագլուխ մկանը ազդրի առջև մասում մեծ ոլոքային թմբկությանը։ Դեռահասների աճի թռիչքից հետո քառագլուխ մկանի կծկումներից կրկվող լարվածությունը փոխանցվում է ծնկային ջլով մեծ ոլոքի չհասունացած թմբկությանը։ Սա պատճառ է դառնում բազմաթիվ ենթասուր պոկումային կոտրվածքների ջլի բորբոքման հետ միասին, ինչն էլ կարող է հանգեցնել թմբկության շրջանում ոսկրի հավելյալ աճի և տեսանելի գնդիկի ձևավորման ,որը շատ ցավոտ է, հատկապես հարված ստանալիս։ Այնպիսի գործողությունները, ինչպես օրինակ ծնկներին հենվելն է, գրգռում են ջիլը։
Համախտանիշը կարող է զարգանալ առանց վնասվածքի կամ այլ բացահայտ պատճառի, այնուամենայնիվ որոշ ուսումնասիրություններ հայտնում են, պացիենտների մինչև 50%-ի մոտ պատմությունը կապված է վնասվածքի հետ։ Մի քանի հեղինակներ փորձել են հաստատելհիմքում ընկած իրական էթիոլոգիկ և ռիսկի գործոնները, որոնք նախատրամադրում են Օսգուտ-Շլատտերի հիվանդությունը և ենթադրեցին տարբեր տեսություններ։ Այնուամենայնիվ ներկայումս լայն տարածում է ստացել այն կարծիքը, որ Օսգուտ-Շլատտերի հիվանդությունը իրենից ներկայացնում է մեծ ոլոքային ոսկրի պրոքսիմալ թմբկությանը ծնկային ջլի միանալու հատվածի շփումային ապոֆիզիտ ,որը հարուցվել է կրկնվող միկրովնասվածքներից։ Այլ կերպ ասած Օսգուտ-Շլատտերի հիվանդությունը գերօգտագործման վնասվածք է, և սերտ կապված է երեխայի ֆիզիկական ակտիվության հետ։ Ապացուցված է, որ այն երեխաները, ովքեր սպորտով ակտիվորեն զբաղվում ենայս խնդրից տուժում են ավելի հաճախ սպորտով չզբաղվողների հետ համեմատած։ Դեռահասների հետահայաց հետազոտության արդյունքում պարզվեց, որ հին ատլետների մոտ, ովքեր ակտիվորեն զբաղվել են սպորտով, 21% հաճախականությամբ ունեին այս համախտանիշը, համեմատած նույն տարիքի ոչ ատլետների հսկիչ խմբի հետ՝ 4.5% ։
Ախտանիշները սովորաբար բուժման արդյունքում անցնում են, բայց կարող են կրկնվել 12–24 ամիսների ընթացքում մինչև ամբողջական բուժումը կմախքի հասունացման ժամանակ, երբ մեծ ոլոքային էպիֆիզը ոսկրանում է։ Որոշ դեպքերում ախտանիշները չեն անցնում քանի դեռ պացիենտը լիարժեք չի մեծացել։ Մոտավորապես 10% պացիենտների մոտ ախտանիշները շարունակվում են նաև հասուն տարիքում չնայած պահպանողական բուժմանը ։
Հետաձգված հետևանքներ
ՕՇՀ-ն առաջանում է մեծ ոլոքային թմբկության ոչ բավարար հասունության և քառագլուխ մկանի ամուր ձգելու համակցված ազդեցության պատճառով ։ Օսգուտ-Շլատտերով պացիենտների մոտ հնարավոր է ոսկրիկի կամ բեկորի միգրացիա ։ ՕՇՀ-ի հետևանքները և թմբկության ոսկրացումը կարող են բերել ֆունկցիոնալ սահմանափակումների և ցավի հասուն տարիքում ։
ՕՇԴ-ով դիմած մարդկանց մոտ կեսը եղել են 1-17 տարեկան երեխաներ։ Բացի այդ, 2014թ․-ին 12-24 ամիսների ընթացքում ուսումնասիրվել են 261 պացիենտների դեպքերը։ Նրանցից 237-ը լավ են արձագանքել սպորտի սահմանափակմանը և ոչ ստերոիդային հակաբորբոքային դեղամիջոցներին, որը բերել է նորմալ սպորտային ակտիվության վերականգնմանը ։
Ծանոթագրություններ
Կատեգորիա:Բորբոքումներ Կատեգորիա:Համախտանիշներ Կատեգորիա:Հազվադեպ հանդիպող հիվանդություններ Կատեգորիա:Ոսկրային և հոդային հիվանդություններ Կատեգորիա:Օրթոպեդիա
Official New Zealand Music Chart
Official New Zealand Music Chart, շաբաթական նորզելանդական հիթ-շքերթ, ներկայացնում է 40 ամենահաճախ լսվող սինգլներ և ալբոմներ։ Թողարկվում է ոչ-առևտրական Recorded Music NZ կազմակերպության կողմից։ Բոլոր վարկանիշները հաշվարկվում են ֆիզիկական և թվային վաճառքների հիման վրա, ինչպես նաև սինգլների եթերում հայտնվելու տվյալների հիման վրա ։
Արտոնագրում
«Ոսկե» և «պլատինե» արտոնագրեր շնորհվում են մանրածախ վաճառքների և եթերային կրկնությունների հիման վրա (սինգլների համար 175 կրկնությունը հավասարեցվում է մեկ վաճառքին) ։
Արտոնագրերի ստացման սահմանաչափերն են ՝
Արտաքին հղումներ
Կատեգորիա:Հիթ-շքերթներ Կատեգորիա:Նոր Զելանդիայի երաժշտություն
Դեգիրմեն
Դեգիրմեն, գետ Միջերկրական ծովի ավազանում, Կիդնոսի աջակողմյան վտակը։ Հոսում է Լեռնային Կիլիկիայով։ Արևմտահայերեն տառադարձությամբ՝ Տեկիրմեն ։
Գլուբոկոե (ավան, Պերշոտրավնևի շրջան)
Գլուբոկոե (Глибоке), ավան Ուկրաինայի Դոնեցկի մարզի Պերշոտրավնևի շրջանում։
2001 թվականի տվյալներով Գլուբոկոե ավանում բնակվում էր 116 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Պերշոտրավնևի շրջանի բնակավայրեր Կատեգորիա:Ուկրաինայի ավաններ
Թալլիանի ջրանցք
Թալլիանի ջրանցք, ջրանցք Թուրքիայում, դաշտային Կիլիկիայում ։
Ծանոթագրություններ
Կատեգորիա:Թուրքիայի ջրագրություն Կատեգորիա:Կիլիկիա Կատեգորիա:Ջրանցքներ այբբենական կարգով
Դեմյանովկա (ավան, Պերշոտրավնևի շրջան)
Դեմյանովկա (Демянівка), ավան Ուկրաինայի Դոնեցկի մարզի Պերշոտրավնևի շրջանում։
2001 թվականի տվյալներով Դեմյանովկա ավանում բնակվում էր 922 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Պերշոտրավնևի շրջանի բնակավայրեր Կատեգորիա:Ուկրաինայի ավաններ
Դեմուրդաղ
Դեմուրդաղ, լեռ Վրաստանի Մառնեուլի մունիցիպալիտետում, Վիրահայոց լեռների և Ջավախքի լեռնաշղթայի լեռնահամակարգերի միջին հատվածներն իրար հետ կապող սարավանդում, Դմանիս քաղաքի ավերակներից մոտ 11 կմ ալևելք ։ Լանջերն անտառածածկ են։
Ծանոթագրություններ
Կատեգորիա:Վրաստանի լեռներ Կատեգորիա:Մառնեուլի շրջան
Նորբաբելոնական արվեստ
Նորբաբելոնական արվեստ՝ 7-րդ դարում ձևավորված արվեստը Բաբելոնում։
Մարաստանի հետ Ասորեստանյան տերության կործանումից հետո Հին Բաբելոնի մոտ սկսվեց վերելքի մի նոր շրջան։ Բաբելոն քաղաքը դարձավ խոշոր առևտրական կենտրոն։
Ճարատարապետություն
Ճարտարապետությունը Նորբաբելոնական թագավորության արվեստի առաջատար ճյուղն էր։ Այն սերտորեն համագործակցում էր զարդարվեստի հետ։
Նաբուգոդոնոսոր 2-րդ-ի օրոք (մ.թ.ա. 605-562) նոր թափ է առնում շինարարությունը։ Ճարտարապետական նոր տեսք է ստանում Բաբելոն քաղաքը։ Քաղաքի հատակագիծը 10 քառ. կմ մակերեսով կանոնավոր ուղղանկյունի էր։ Քաղաքը պարսպապատ էր, իսկ 8 դարպասները կրում էին աստվածների անունները։ Քաղաքի գլխավոր դարպասը «Իշտար դարպասն» էր, որտեղից սկսվում էր շքերթների, թափորների սուրբ ճանապարհը, որը պատված էր կրաքարե և փշրաքարե սպիտակ ու կարմիր սալերով։ Այդ ճանապարհը տանում է Մարդուկ աստծուն նվիրված Բաբելոնի Էսագիլ գլխավոր տաճարը։ Տաճարի կողքին է գտնվում 90 մետրանոց նշանավոր բաբելոնյան աշտարակը՝ Էտեմենանկին։ Աշտարակի յոթ աստիճանների գագաթին էր գտնվում ոսկեզօծ եղջույրներով զարդարված սրբավայրը։ Իրենց զարդանախշերով աչքի էին ընկնում նաև Նաբուգոդոնոսոր 2-րդ-ի պալատները։
Կատեգորիա:Միջագետք
Ուեդա (քաղաք)
Ուեդա (上田市), քաղաք Ճապոնիայում։ Գտնվում է Նագանոյի պրեֆեկտուրայում։ Քաղաքի ամբողջ մակերեսը կազմում է 552,00 կմ², բնակչությունը՝ 156 861 մարդ, իսկ խտությունը 284,17 մարդ/կմ²։
Աշխարհագրական դիրք
Քաղաքը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Տոմի, Մացումոտո, Սուձակա, Նագանո, Տիկումա քաղաքների, Տատեսինա, Սակակի, Նագավա ավանների և Ցումագոի, Աոկի, Տիկիհոկու գյուղերի հետ ։
Բնակչություն
Բնակչությունը կազմում է 156 861 մարդ (2014 թվականի օգոստոսի 1), խտություն - 284,17 մարդ/կմ²։
Սիմվոլիզմ
Քաղաքի ծառը համարվում է Taxus cuspidáta-ն, ծաղիկը՝ մրտավարդը ։
Արտաքին հղումներ
Կատեգորիա:Ճապոնիայի բնակավայրեր Կատեգորիա:Ճապոնիայի քաղաքներ